ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கோவிட் பரிசோதனை ஒரு கோடி என்னும் மைல் கல்லைத் தாண்டியது.
கோவிட் பரிசோதனைகளின் எண்ணிக்கை ,குறிப்பிடத்தக்க சாதனையாக 10 மில்லியன்  என்னும் மைல்கல்லைத் தாண்டியுள்ளது.
விரிவான பரிசோதனை மற்றும் ‘’ சோதனை, கண்டறிதல், சிகிச்சை அளித்தல்’’ என்னும் உத்தியில் கவனம் செலுத்தியதாலும், மத்திய அரசு மற்றும் மாநிலங்கள்/ யூனியன் பிரதேசங்களின் பல்வேறு தொடர் நடவடிக்கைகளாலும் இந்தச் சாதனை நிகழ்ந்துள்ளது.
கடந்த 24 மணி நேரத்தில், 3,46,459 மாதிரிகள் சோதிக்கப்பட்டுள்ளன. மொத்தம் சோதனை செய்யப்பட்ட மாதிரிகளின் எண்ணிக்கை தற்போது, 1,01,35,525 ஆக உயர்ந்துள்ளது.
நாடு முழுவதும் சோதனைக்கூடங்களின் கட்டமைப்பைத் தொடர்ந்து விரிவுபடுத்தி வருவதால், இந்தச் சாதனை சாத்தியமாகியுள்ளது. இன்று வரை, 1105க்கும் அதிகமான சோதனைக்கூடங்கள், மக்கள் கோவிட் சோதனை செய்து கொள்வதற்காக இயங்கி வருகின்றன. அரசுத் துறையில் 788 ஆய்வுக்கூடங்களும், தனியார் பிரிவில் 317 சோதனைக்கூடங்களும் இயங்குகின்றன. பல்வேறு வகையான சோதனைகள் மூலம் பரிசோதனைக் கூடங்கள் வருமாறு;
ரியல் டைம் ஆர்டி பிசிஆர் அடிப்படையிலான சோதனைக் கூடங்கள் ; 592 
ட்ரூநேட் அடிப்படையிலான சோதனைக்கூடங்கள்; 421
சிபிஎன்ஏஏடி அடிப்படையிலான சோதனைக்கூடங்கள்; 92 
மத்திய அரசு, மாநிலங்கள்/ யூனியன் பிரதேசங்களின் ஒத்துழைப்புடன் கோவிட்-19 கட்டுப்படுத்துதல் மற்றும் மேலாண்மை முயற்சிகளில் உறுதியான கவனம் செலுத்தி வருவதால், கோவிட்-19 தொற்றிலிருந்து குணமடைந்து வருபவர்களின் எண்ணிக்கை இன்று 4,24,432 ஆக உயர்ந்துள்ளது. கடந்த 24 மணி நேரத்தில், மொத்தம் 15,350 கோவிட் நோயாளிகள் குணமடைந்துள்ளனர்.
தற்போது சிகிச்சை பெற்று வரும் கோவிட்-19 நோயாளிகளை விட 1,71,145 பேர் அதிகமாக குணமடைந்துள்ளனர். இது தேசிய குணமடைந்தோர் விகிதத்தை 60.86 சதவீதமாக உயர்த்தியுள்ளது.
2,53,287 பேர் தற்போது சிகிச்சை பெற்று வருகின்றனர். இவர்கள் அனைவரும் தீவிர மருத்துவக் கண்காணிப்பில் உள்ளனர்.
கோவிட்-19 குறித்த தொழில்நுட்ப விஷயங்கள், வழிகாட்டுதல்கள், அறிவுரைகள் பற்றிய அனைத்து அதிகாரபூர்வ , அண்மைத் தகவல்களுக்கு தயவுசெய்து இந்தத் தளங்களை அணுகவும்; https://www.mohfw.gov.in/ மற்றும் @MoHFW_INDIA .
தொழில்நுட்பம் தொடர்பான கேள்விகளை technicalquery.covid19[at]gov[dot]in என்ற தளத்துக்கு அனுப்பலாம். மற்ற கேள்விகளுக்கு ncov2019[at]gov[dot]in மற்றும் @CovidIndiaSeva என்ற தளங்களை அணுகலாம்.
கோவிட்-19 பற்றிய தகவல் ஏதேனும் தேவையென்றால், தொடர்புகொள்ள வேண்டிய மத்திய சுகாதாரம் மற்றும் குடும்பநலத்துறை அமைச்சகத்தின் உதவி மைய எண்கள்;+91-11-23978046 or 1075 . மாநிலங்கள், யூனியன் பிரதேசங்களின் உதவி மைய எண்கள் பட்டியல் https://www.mohfw.gov.in/pdf/coronvavirushelplinenumber.pdf என்ற தளங்களில் கிடைக்கும்.
.
வணிகம் மற்றும் தொழில்துறை அமைச்சகம்
ஷாங்காய் ஒத்துழைப்பு கூட்டமைப்பு  ஸ்டார்ட்-அப் மன்றம் 2023
ஸ்டார்ட்-அப் குறித்து மெய்நிகர் பயன்முறையில் ஏற்கனவே இரண்டு வெற்றிகரமான நிகழ்வுகளை நடத்திய பிறகு, ஸ்டார்ட்-அப் இந்தியாவும், மத்திய வர்த்தக அமைச்சகமும் மூன்றாவது நிகழ்வை புதுதில்லியில் சமீபத்தில் நடைபெற்ற ஷாங்காய் ஒத்துழைப்பு கூட்டமைப்பு  ஸ்டார்ட்-அப் மன்றம் மூலம் முதன்முதலில் நேரடியாக ஏற்பாடு செய்தது. அரசு அதிகாரிகள், தனியார் தொழில்துறையினர், ஸ்டார்ட்-அப்களின் பிரதிநிதிகள் என ஷாங்காய் ஒத்துழைப்பு கூட்டமைப்பு உறுப்பு நாடுகளிலிருந்து பலர் கலந்துகொண்டனர். மத்திய வர்த்தகம் மற்றும் தொழில்துறை அமைச்சகத்தின் இணை அமைச்சர் திரு.சோம் பிரகாஷ், ஒரு நாட்டின் பொருளாதாரத்தை உயர்த்துவதில் ஸ்டார்ட்-அப்களின் பங்கை எடுத்துரைத்து சிறப்புரையாற்றினார்.
மேலும், 'ஸ்டார்ட்-அப் சுற்றுச்சூழல் அமைப்பை வளர்ப்பதில் இருதரப்பு மற்றும் பலதரப்பு ஒத்துழைப்பின் பங்கு' என்ற தலைப்பில் ஸ்டார்ட்-அப் இந்தியா நடத்திய பயிலரங்கில் பல்வேறு பிரதிநிதிகள் கலந்து கொண்டனர். நாடுகளுக்கிடையில் நெருக்கமான உறவுகளை வளர்ப்பது குறித்தும், எஸ்சிஓ நாடுகளில் ஸ்டார்ட்-அப் சுற்றுச்சூழலை மேம்படுத்துவது குறித்தும் இதில் விவாதிக்கப்பட்டது.
பின்னர், எஸ்சிஓ உறுப்பு நாடுகளைச் சேர்ந்த குழுவினர் டெல்லி ஐஐடி-யில் உள்ள புத்தாக்கம் மற்றும் தொழில்நுட்ப பரிமாற்றத்திற்கான அறக்கட்டளையைப் பார்வையிட்டனர். இதன் மூலம், இந்திய ஸ்டார்ட்-அப் அமைப்பு குறித்த சூழலமைப்பை தகவலகளை அவர்கள் பார்வையிட்டனர். இந்த சுற்றுப்பயணத்தின் போது, இந்தியாவின் தொழில்முனைவோர் குறித்து அறிந்து கொண்டதோடு, இந்தியாவில் தங்கள் வணிகங்களை விரிவுபடுத்துவதற்கான வாய்ப்புகளையும் தெரிந்து கொண்டனர்.
முன்னதாக, எஸ்சிஓ உறுப்பு நாடுகளுக்காக ஸ்டார்ட்-அப் இந்தியா பல்வேறு முயற்சிகளை ஏற்பாடு செய்திருந்தது:
1. எஸ்சிஓ ஸ்டார்ட்-அப் ஃபோரம் 2020: எஸ்சிஓ உறுப்பு நாடுகளிடையே ஸ்டார்ட்-அப்களுக்கான பலதரப்பு ஒத்துழைப்பு மற்றும் ஈடுபாட்டிற்கான அடித்தளத்தை எஸ்சிஓ ஸ்டார்ட்-அப் ஃபோரம் அமைத்தது.
2. எஸ்சிஓ ஸ்டார்ட்-அப் ஃபோரம் 2021: காணொலி மூலம் நடைபெற்ற இரண்டு நாள் கருத்துக்களம், இந்திய கலாச்சாரத்தை பிரதிபலிக்கும் வகையில் பிரத்யேக தளத்தில் நடைபெற்றது. எஸ்சிஓ ஸ்டார்ட்-அப் ஹப் இந்த மன்றத்தில் தொடங்கப்பட்டது.
3. வழிகாட்டல் திட்டம் : எஸ்சிஓ ஸ்டார்ட்-அப் நிறுவனர்களின் திறனை வளர்ப்பதற்காக, பரிந்துரைக்கப்பட்ட ஸ்டார்ட்-அப்களுக்காக 3 மாத நீண்ட மெய்நிகர் வழிகாட்டு நிகழ்ச்சியான ‘ஸ்டார்டிங்-அப்’ ஏற்பாடு செய்யப்பட்டது.
பாதுகாப்பு அமைச்சகம்
வருணா பயிற்சி 2022 நிறைவு
இந்தியா - பிரான்ஸ் கடற்படைகளுக்கு இடையிலான 20-வது இருதரப்பு பயிற்சியான ‘வருணா 2022’ நிறைவு நிகழ்ச்சி 03.04.2022 அன்று நிறைவடைந்தது. இந்தாண்டு நடைபெற்ற பயிற்சி ஆழ்கடல் செயல்பாடுகளில் விரிவான வாய்ப்புகளை உருவாக்கியுள்ளது. இந்த ஆழ்கடல் தந்திரப் பயிற்சியில், அதிநவீன நீர்மூழ்கி எதிர்ப்பு போர் தந்திரம், துப்பாக்கி சுடுதல், கடல் பயண பரிணாமங்கள், சூழ்ச்சித் தந்திரங்கள் மற்றும் விரிவான வான் செயல்பாடுகள் இடம் பெற்றன. எதிர் எதிர் தளங்களில் ஹெலிகாப்டர்களை இறக்குதல் போன்ற பயிற்சிகளும் மேற்கொள்ளப்பட்டன.
இந்தியாவின் அதிநவீன நீர்மூழ்கி எதிர்ப்பு சாதனங்களும் இந்த பயிற்சி நிறைவு நிகழ்ச்சியில் இடம் பெற்றன. ஐஎன்எஸ் சென்னை போர்க் கப்பலில் சீ கிங் எம் கே 42பி, கடலோர ரோந்து விமானமான பி-8ஐ பிரெஞ்ச் கடற்படையின் எஃப் எஸ் கூர்பெட் கப்பலும் இந்தப் பயிற்சியில் பங்கேற்று போர் ஒத்திகைகளில் ஈடுபட்டன.
நிறைவு நாளன்று இருநாட்டுக் கடற்படையினரும் பரஸ்பரம் பிறநாட்டின் போர்க்கப்பல் மற்றும் விமானங்களை பார்வையிட்டு தொழில்நுட்ப உத்திகளை பரிமாறிக் கொண்டனர். வருணா 2022 போர்ப்பயிற்சி இந்தியா – பிரான்ஸ் இடையிலான ராணுவ ஒத்துழைப்புகளை வலுப்படுத்துவதில் முக்கிய பங்கு வகிக்கும் என தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1813062
------
(Visitor Counter : 229
நிதி அமைச்சகம்
வருவாய் பற்றாக்குறை மானியமாக 14 மாநிலங்களுக்கு ரூ.7,183.42 கோடி விடுவிக்கப்பட்டுள்ளது
வரி பகிர்வுக்கு பிந்தைய வருவாய் பற்றாக்குறை மானியமாக 14 மாநிலங்களுக்கு ரூ.7,183.42 கோடியை முதலாவது மாதத் தவணையாக மத்திய நிதியமைச்சகத்தின் செலவினத்துறை வியாழன் அன்று வெளியிட்டது. இந்த மானியம் 15-வது நிதிக்குழுவின் பரிந்துரைகள்படி விடுவிக்கப்பட்டுள்ளது.
2022-23-ஆம் நிதியாண்டின் வரி பகிர்வுக்கு பிந்தைய, வருவாய் பற்றாக்குறை மானியமாக 14 மாநிலங்களுக்கு மொத்தம் ரூ.86,201 கோடி வழங்க 15-வது நிதிக்குழு பரிந்துரை செய்துள்ளது. பரிந்துரைக்கப்பட்ட மாநிலங்களுக்கு, பரிந்துரைக்கப்பட்ட மானியத்தை 12 சமமான மாதாந்திர தவணைகளில் செலவினத்துறை விடுவிக்கும்.
ஒரு மாநிலத்தின் வருவாய்க்கும், செலவுக்கும் இடையேயான மதிப்பீட்டு இடைவெளி அடிப்படையில், 2020-21 முதல் 2025-26 வரையிலான காலத்திற்கு வரிப்பகிர்வு மதிப்பீடு செய்யப்பட்ட பின் தகுதி உள்ள மாநிலங்கள் எவ்வளவு மானியம் பெறலாம் என்பதை 15-வது நிதிக்குழு முடிவு செய்தது.
இதன்படி 2022-23ஆம் நிதியாண்டிற்கு ஆந்திரப்பிரதேசம் அசாம், இமாசலப்பிரதேசம், கேரளா, மணிப்பூர், மேகாலயா, மிசோரம், நாகாலாந்து, பஞ்சாப், ராஜஸ்தான், சிக்கிம், திரிபுரா, உத்தராகண்ட், மேற்குவங்கம் ஆகிய 14 மாநிலங்களுக்கு மொத்தம் ரூ.86,201 மானியம் வழங்க பரிந்துரைக்கப்பட்டது. இதில் முதல் தவணையாக இந்த மாநிலங்களுக்கு மொத்தம் ரூ.7,183.42 கோடி விடுவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1814743
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கழிவு, மறு பயன்பாடு மற்றும் மறு சுழற்சி ஆகிய மூன்று அம்சங்களும் இந்திய கலாச்சாரத்தின் ஒருங்கிணைந்த பகுதியாகவே எப்போதும் உள்ளன : சுமித்ரா மஹாஜன்
கழிவு, மறு பயன்பாடு மற்றும் மறு சுழற்சி ஆகிய மூன்று அம்சங்களும் இந்திய கலாச்சாரத்தின் ஒருங்கிணைந்த பகுதியாகவே எப்போதும் இருந்து வருவதாக மக்களவைத் தலைவர் திருமதி சுமித்ரா மஹாஜன் தெரிவித்துள்ளார். பல்லுயிர் பாதுகாப்பு, நீடித்த வாழ்க்கை மற்றும் இயற்கையுடன் இணைந்து வாழ்தல் ஆகியவை இந்திய வாழ்வியலுக்கு வழிகாட்டும் தத்துவங்களாக திகழ்வதுடன், பண்டைக்கால வேதங்களின் போதனைகளாக இருந்து வருவதாகவும் அவர் கூறியுள்ளார்.
புதுதில்லியில் இன்று , கழிவு, மறு பயன்பாடு மற்றும் மறு சுழற்சிக்கான அமைப்பின் எட்டாவது மண்டல அளவிலான தொடக்க விழாவில் பேசிய திருமதி. சுமித்ரா மஹாஜன், இந்த நிகழ்ச்சியில் பங்கேற்ற மேயர்கள் மற்றும் நகராட்சி ஆணையர்கள், தத்தமது நகரங்களில் தூய்மையை பராமரிக்க, கழிவுகளை குறைத்து, மறு பயன்பாடு மற்றும் மறு சுழற்சி செய்யும் திட்டத்தை ஊக்கவிக்க வேண்டிய முக்கிய பொறுப்பு உள்ளதென நினைவூட்டினார். தொழிற்சாலைகளில் இத்தொழிலில் ஈடுபட்டுள்ள தனியார் நிறுவன பிரதிநிதிகள் மற்றும் தொழில் முனைவோரும், தங்களது வர்த்தகத்தின் ஒரு பகுதியாக, கழிவுகள் குறைப்பு, மறு பயன்பாடு மற்றும் மறு சுழற்சி கொள்கையை நடைமுறைப்படுத்தி, தூய்மை இந்தியா இயக்கத்தில் தீவிரப் பங்காற்ற வேண்டுமென கேட்டுக்கொண்டார். தூய்மை மற்றும் நீடித்த வளர்ச்சிக்கான இலக்குகளை அடைய, பொதுமக்களும், தீவிரமாக பாடுபடவேண்டியது அவசியம் என்றும் அவர் வலியுறுத்தினார்.
மேலும் விவரங்களுக்கு www.pib.nic.in என்ற இணையதளத்தை பார்க்கவும்.
-----
(Visitor Counter : 117
குடியரசுத் துணைத் தலைவர் செயலகம்
பெண்கள் பிரச்சனைகளுக்கு நாம் கவனம் செலுத்த வேண்டும்; குடியரசு துணை தலைவர்
‘ஜெர்னி ஆப் வொமேன் லா ரிபார்ம்ஸ் அண்ட் தி லா கமிஷன் ஆப் இந்தியா – சம் இன்சைட்ஸ்’ என்ற நூலின் முதல் பிரதியை பெற்றுக் கொண்டார்.
குடியரசு துணை தலைவர் திரு. எம். வெங்கையா நாயுடு, நாட்டில் உள்ள பெண்கள் பிரச்சனைகளுக்கு நாம் கவனம் செலுத்த வேண்டும் என்று கேட்டுக்கொண்டுள்ளார். ‘ஜெர்னி ஆப் வொமேன் லா ரிபார்ம்ஸ் அண்ட் தி லா கமிஷன் ஆப் இந்தியா – சம் இன்சைட்ஸ்’ என்ற நூலின் முதல் பிரதியை அவர் இந்திய சட்ட ஆணையத்தின் முன்னால் இணை செயலர் மற்றும் இந்நூலின் ஆசிரியருமான டாக்டர் பவன் ஷர்மாவிடம் இருந்து பெற்றுக்கொண்டார்.
நூல் ஆசிரியர் சிறந்த ஆய்வை மேற்கொண்டுள்ளார். இது போன்ற ஆய்வுகள் திருமணம், சொத்து, வாரிசுரிமை, பாதுகாப்பு மற்றும் வெளிநாடு வாழ் இந்தியர்களின் திருமணம், பாலியல் வன்கொடுமை சார்ந்த சட்டங்களுக்கு பயனுள்ளதாக இருக்கும் என்று குடியரசு துணைத் தலைவர் கூறினார். அடுத்த சில ஆண்டுகளில், பெண்கள் பிரச்சனைகளுக்கு தீர்வுகாண இந்த புத்தகம் நிபுணர்களை ஊக்குவிக்கும் என்று தான் நம்புவதாக தெரிவித்தார்.
(Visitor Counter : 136
அறிவியல் மற்றும் தொழில்நுட்பத்துறை
சிஎஸ்ஐஆர்-சிஎம்இஆர்ஐ ஆக்ஸிஜன் செறிவூட்டல் தொழில்நுட்பம் இந்தியாவில் இந்தியாவுக்காக தயாரிக்கப்பட்டது : இந்தியன் சுவாச மருத்துவ அமைப்பு
கொரோனா யுகத்தின் நம்பிக்கை: ஆக்ஸிஜன் என்ற தலைப்பிலான இணைய கருத்தரங்கை இந்தியன் சுவாச மருத்துவ அமைப்பு, சிஎஸ்ஐஆர்-சிஎம்இஆர்ஐ-யுடன் இணைந்து இன்று நடத்தியது. இதில் சிஎஸ்ஐஆர்  – சிஎம்இஆர்ஐ  இயக்குனர் பேராசிரியர் ஹரிஷ் ஹிரானி தலைமை உரையாற்றினார். மூச்சுவிடும் போது, கணிசமான ஆக்ஸிஜன் அளவை மனித உடல் நிராகரிக்கிறது என பேராசிரியர் ஹரிஸ் ஹிரானி கூறினார். அதிக அழுத்த ஆக்ஸிஜன் சிகிச்சையின் போது, வெளியேற்றப்படும் ஆக்ஸிஜன் சேகரிக்கப்பட்டு மீண்டும் பயன்படுத்தப்படுகிறது.
சிஎஸ்ஐஆர்-சிஎம்இஆர்ஐ-ன் ஆக்ஸிஜன் செறிவூட்டல் ஆலையின் செயல்பாடு, ஆக்ஸிஜன் செறிவூட்டிகளுக்கு அப்பாலும் செயல்படுகிறது.
இந்திய பொருளாதாரத்தின் தூணாக குறு,சிறு மற்றும் நடுத்தர நிறுவனங்கள் இருப்பதால், அவர்களை ஒரு அமைப்புக்குள் கொண்டு வர, தொடர் விழிப்புணர்வு நிகழ்ச்சிகளை சிஎஸ்ஐஆர்-சிஎம்இஆர்ஐ நடத்துகிறது. இந்த நடவடிக்கையின் ஒரு பகுதியாக, இந்த தொழில்நுட்பம், நாடு முழுவதும் உள்ள பல குறு,சிறு மற்றும் நடுத்தர நிறுவனங்களுக்கு வழங்கப்பட்டுள்ளன. இந்த நிறுவனங்கள் தொழில்நுட்ப பரவலுக்கு உதவுகின்றன. இதற்கான உரிமங்களும் மிக புதுமையான முறையில் மேம்படுத்தப்பட்டுள்ளன.
நவீன ஆக்ஸிஜன் முகக்கவசம் தொழில்நுட்பத்தை உருவாக்குவதில் சிஎஸ்ஐஆர்-சிஎம்இஆர்ஐ பணியாற்றிக் கொண்டிருக்கிறது. இது வைரஸ் பரவலுக்கு எதிரான பாதுகாப்பை வழங்கும். இதில் காற்றை உள்ளிழுப்பதற்கும், வெளியேற்றுவதற்கும் தனியாக வழிகள் உள்ளன. காற்றை வெளியேற்றும் பாதையில் கார்பன்டை ஆக்சைடு அகற்றும் சாதனம் மற்றும் பி.வி சல்லடை ஆகியவை உள்ளது.
சுவாச மருத்துவ அமைப்பின் உறுப்பினர் டாக்டர் தீபக் தல்வார் பேசுகையில், ஆக்ஸிஜன் சிகிச்சையின் பல்வேறு அறிகுறிகள் குறித்து பகிர்ந்து கொண்டார். இந்தியாவுக்காக, இந்தியாவில் உருவாக்கப்படும் பேராசிரியர் ஹிரானியின் ஆக்ஸிஜன் செறிவூட்டல் தொழில்நுட்பம் மிக அருமையானது என அவர் கூறினார்.
நாட்டில் ஆக்ஸிஜன் தொழில்நுட்பத்தில் உள்ள பல்வேறு அம்சங்கள் குறித்து, விரிவான விவாதம் இந்த இணைய கருத்தரங்கில் நடைப்பெற்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730720
-----
(Visitor Counter : 243
சுகாதாரம் மற்றும் குடும்ப நலத்துறை அமைச்சகம்
ஹரியானா மனேத்தியில் புதிய எய்ம்ஸ் தொடங்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை கீழ் வரும் பரிந்துரைகளுக்கு ஒப்பந்தம் அளித்துள்ளது.
அ) ஹரியானா ரிவாரி மாவட்டத்தில் உள்ள மனேத்தியில் ரூ.1299 கோடி மதிப்பிலான புதிய அகில இந்திய மருத்துவ அறிவியல் நிறுவனம் அமைக்கவும்
ஆ) ரூ.2,25,000  அடிப்படை ஊதியம் கொண்ட ஓர் இயக்குனர் பதவிக்கும் ஒப்புதல் அளிக்கப்பட்டுள்ளது.
பிரதமர் அலுவலகம்
பிரதமர் இஸ்ரேல் வந்தடைந்தார்; பென் கூரியான் விமான நிலையத்தில் பாரம்பரிய வரவேற்பு அளிக்கப்பட்டது
பிரதமர் திரு.நரேந்திர மோடி, இன்று டெல் அவிவ், நகரில் பென் கூரியான் விமான நிலையத்தை வந்தடைந்ததார்.
பிரதமர் திரு.மோடி வந்தடைந்தவுடன், விரிவான அலுவல் ரீதியான வரவேற்பு நிகழ்ச்சியின் ஒரு பகுதியாக, இஸ்ரேல் பிரதமர் திரு. பெஞ்சமின் நேதன்யாஹூ அவரை வரவேற்றார். பிரதமர் மரியாதை நிமித்தமான அணிவகுப்பை பார்வையிட்டார்.
பிரதமர் திரு. நேதன்யாஹூ, தனது பத்திரிக்கை செய்தியை, “ஆப்கா ஸ்வாகத் ஹே மேரே தோஸ்த்” என்ற இந்தி வார்த்தைகளுடன் துவக்கினார். அவர், பிரதமரை திறந்த கைகளுடன் வரவேற்பதாகவும், இரு நாடுகளுக்கும் இடையேயான ஒத்துழைப்பிற்கு வானம் கூட எல்லை இல்லை எனக் கூறினார். அவர் பிரதமரை மிகப் பெருந்தலைவர் மற்றும் “உலகத் தலைவர்” என வர்ணித்தார்.
இந்நிகழ்ச்சியில் பிரதமர் “ஷலோம் லே’குலாம்” என ஹீப்ரூ மொழியில் வாழ்த்துகளைத் தெரிவித்து பேச்சினைத் துவக்கினார், மேலும், ஹீப்ரூ மொழியில் “தான் இஸ்ரேலில் இருப்பதற்காக மகிழ்ச்சியடைந்துள்ளேன” எனவும் தெரிவித்தார்.
அவர், 41 ஆண்டுகளுக்கு முன்பு, ஜூலை 4 அன்று என்.டீ.பி. -யில் இஸ்ரேலிய தாக்குதலில், பல இஸ்ரேலிய பணயகைதிகைளை காப்பாற்றியபோது, தனது இன்னுயிரை நீத்த பிரதமர் திரு. நேதன்யாஹூவின் மூத்த சகோதரரை நினைவுக் கூர்ந்தார்.
நிலையான உயர் வளர்ச்சி மற்றும் அனைத்திலும் வளர்ச்சி என்ற நோக்குடன் கூடிய எங்களது பாதையில், இந்தியா இஸ்ரேலை அதன் முக்கிய கூட்டாளியாக கருதுகிறது என பிரதமர் தெரிவித்தார்.
மேலும் அவர், நாங்கள் பொருளாதார வளர்ச்சிக்காக பரஸ்பர கூட்டுறவை உருவாக்கி வருவதுடன், பயங்கரவாதம் போன்ற பொதுவான அச்சுறுத்தல்களிலிருந்து நமது சமூகத்தை பாதுகாக்கும் வகையிலான ஒத்துழைப்பையும் நல்கி வருகிறோம் என்றார்.
இஸ்ரேலில் உள்ள இந்தியர்களை சந்திக்க உள்ள தனது ஆவலை வெளிப்படுத்திய பிரதமர், இந்தியாவை சேர்ந்த யுதர்கள், நமது சமூகங்களை உயர்வாக்கியுள்ளனர் என்றார்.
(
பிரதமர் அலுவலகம்
தேர்வு குறித்த விவாதம் 2023 தொடர்பான செயல்களில் பங்கேற்குமாறு மாணவர்கள், பெற்றோர்கள், ஆசிரியர்களுக்கு பிரதமர் அழைப்பு விடுத்துள்ளார்
தேர்வு குறித்த விவாதம் 2023 தொடர்பான செயல்களில் பங்கேற்க ஆர்வமுள்ள மாணவர்கள், அவர்களின் பெற்றோர்கள் மற்றும் ஆசிரியர்களுக்கு பிரதமர் திரு நரேந்திர மோடி அழைப்பு விடுத்துள்ளார். நமது மாணவர்களுக்கு மனஅழுத்தம் இல்லாத சூழலை உருவாக்குவதற்கு கூட்டாக பணியாற்றுவதன் அவசியத்தை பிரதமர் வலியுறுத்தினார்.
கல்வி அமைச்சகத்தின் ட்விட்டரை மேற்கோள்காட்டி, பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது;
“தேர்வு குறித்த விவாதம் 2023 தொடர்பான செயல்களில் பங்கேற்க ஆர்வமுள்ள தேர்வு வீரர்கள், அவர்களின் பெற்றோர்கள் மற்றும் ஆசிரியர்களுக்கு நான் அழைப்பு விடுக்கிறேன். நமது மாணவர்களுக்கு மனஅழுத்தம் இல்லாத சூழலை நாம் கூட்டாக பணியாற்றுவோம். #PPC2023”
மனித வள மேம்பாட்டு அமைச்சகம்
தேசிய கல்விக் கொள்கை, 2020
மத்திய அமைச்சரவை ஒப்புதலைத் தொடர்ந்து மத்திய, மாநில அரசுகள் உட்பட அனைத்துத் தரப்பினருடன் விரிவான விவாதங்கள் நடத்தப்பட்டு, தேசிய கல்விக் கொள்கை-2020 இறுதி செய்யப்பட்டுள்ளது. இதனை அமல்படுத்துவதற்கான நடவடிக்கைகளை மேற்கொள்ளுமாறு மத்திய, மாநில அரசுகள் சம்பந்தப்பட்ட அமைச்சகங்கள், துறைகள், செயல்படுத்தும் முகமைகள், முறைப்படுத்தும் அமைப்புகள் ஆகியவற்றுக்கு அமைச்சகம் கடிதம் எழுதியுள்ளது.
இந்தக் கொள்கையில் ஆரம்பப்பள்ளி முதல் மேல்நிலைப் பள்ளி வரை 2030-க்குள் 100 சதவீதம் மாணவர் சேர்க்கைக்கும், 2035-க்குள் உயர்கல்வியில் 50 சதவீதம் மாணவர் சேர்க்கைக்கும் இலக்கு நிர்ணயிக்கப்பட்டுள்ளது.
ஆரம்பப் பள்ளி முதல் பல்கலைக்கழகம் வரை அனைத்து நிலைகளிலும் கல்வியின் தரத்தை மேம்படுத்துவது தொடர்ச்சியான நடைமுறையாகும். தேசிய கல்விக் கொள்கையின் அமலாக்கத்திற்கு புதிய வழிமுறைகளை விவாதிக்க மாநிலங்கள், யூனியன் பிரதேசங்களுடன் தொடர்ந்து பயிலரங்குகளும், இணையவழி கருத்தரங்குகளும் நடத்தப்பட்டுள்ளன.
பிறப்பு மற்றும் சூழல் காரணமாக கற்றல் வாய்ப்பையும், திறமையையும் எந்த குழந்தையும் இழந்துவிடாமல் இருப்பதை உறுதி செய்வது தேசிய கல்விக் கொள்கை -2020-ன் நோக்கமாகும்.
மத்திய கல்வித்துறை இணையமைச்சர் டாக்டர் சுபாஷ் சர்க்கார் மக்களவையில் இன்று கேள்வி ஒன்றுக்கு எழுத்துமூலம் அளித்த பதிலில் இதனை தெரிவித்துள்ளார்.
பெண்கள் மற்றும் குழந்தை நலன் அமைச்சகம்
ஒருங்கிணைந்த குழந்தைகள் மேம்பாட்டு சேவைகள் திட்டத்தின் இலக்குகள் மற்றும் நோக்கங்கள்
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி. ஸ்மிரிதி சுபின் இராணி கீழ்காணும் தகவல்களை அளித்தார்.
அங்கன்வாடி சேவைகள்  என்பது பின்வரும் நோக்கங்களுடன் மாநிலங்கள்/யூனியன் பிரதேசங்களால் செயல்படுத்தப்படும் மத்திய அரசின் நிதியுதவி பெற்ற திட்டமாகும்:0-6 வயதுக்குட்பட்ட குழந்தைகளின் ஊட்டச்சத்து மற்றும் சுகாதார நிலையை மேம்படுத்துதல்.குழந்தைகளின் சரியான உளவியல், உடல் மற்றும் சமூக வளர்ச்சிக்கு அடித்தளம் அமைத்தல் .இறப்பு, நோயுற்ற தன்மை, ஊட்டச்சத்து குறைபாடு மற்றும் பள்ளி இடைநிற்றல் நிகழ்வுகளை குறைத்தல்.குழந்தைகளின் வளர்ச்சியை மேம்படுத்துவதற்காக பல்வேறு துறைகளுக்கு இடையே கொள்கை மற்றும் செயல்படுத்தல் ஆகியவற்றின் பயனுள்ள ஒருங்கிணைப்பை அடைதல்.சரியான ஊட்டச்சத்து மற்றும் சுகாதாரக் கல்வி மூலம் குழந்தையின் இயல்பான ஆரோக்கியம் மற்றும் ஊட்டச்சத்து தேவைகளை கவனிக்கும் தாயின் திறனை மேம்படுத்துதல்.
துணை ஊட்டச்சத்து; முன்பள்ளி முறைசாரா கல்வி; ஊட்டச்சத்து மற்றும் சுகாதாரக் கல்வி; நோய்த்தடுப்பு; சுகாதார பரிசோதனை; மற்றும் நாடு முழுவதும் உள்ள அங்கன்வாடி மையங்களின் மூலம் 0-6 வயதுக்குட்பட்ட குழந்தைகள், கர்ப்பிணிப் பெண்கள் மற்றும் பாலூட்டும் தாய்மார்கள் என அனைத்து தகுதியான பயனாளிகளுக்கும் பரிந்துரை சேவைகள் வழங்குதல் ஆகிய ஆறு சேவைகளின் தொகுப்பு, அங்கன்வாடி சேவைகளின் கீழ் வழங்கப்படுகிறது.
இந்த சேவைகளின் மூலம் 2018-19-ம் ஆண்டு 70374122 குழந்தைகள், 17186549 கர்ப்பிணி பெண்கள் மற்றும் பாலூட்டும் தாய்மார்கள் என மொத்தம் 87560671 பயனடைந்துள்ளனர்.
2019-20-ம் ஆண்டு 68630173 குழந்தைகள், 16874975 கர்ப்பிணி பெண்கள் மற்றும் பாலூட்டும் தாய்மார்கள் என மொத்தம் 85505148 பயனடைந்துள்ளனர்.
2020-21-ம் ஆண்டு 67509696 குழந்தைகள், 15673127 கர்ப்பிணி பெண்கள் மற்றும் பாலூட்டும் தாய்மார்கள் என மொத்தம் 83182823 பயனடைந்துள்ளனர்.
2021-22-ம் ஆண்டில் 2021 ஜூன் 30 வரை 73691025 குழந்தைகள் ,16925928 கர்ப்பிணி பெண்கள் மற்றும் பாலூட்டும் தாய்மார்கள் என மொத்தம் 90616953 பயனடைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784152
பிரதமர் அலுவலகம்
பணமதிப்பிழப்பு நடவடிக்கை கருப்பு பணத்தை குறைத்து, வரித்தாக்கல் மற்றும் முறைப்படுத்துதலை அதிகரித்துள்ளது மற்றும் வெளிப்படைத்தன்மைக்கு ஊக்குவிப்பை அளித்துள்ளது: பிரதமர்
‘‘பணமதிப்பிழப்பு நடவடிக்கை கருப்பு பணத்தை குறைத்து, வரித்தாக்கல் மற்றும் முறைப்படுத்துதலை அதிகரித்துள்ளது மற்றும் வெளிப்படைத்தன்மைக்கு ஊக்குவிப்பை அளித்துள்ளது’’ என பிரதமர் திரு நரேந்திர மோடி டிவிட்டர் செய்தியில் கூறியுள்ளார்.
‘‘இந்த விளைவுகள், நாட்டின் முன்னேற்றத்துக்கு பயனுள்ளதாக இருக்கின்றன’’ எனவும் பிரதமர் கூறியுள்ளார்.
-----
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த ஐந்து ஆண்டுகளில் பல்வேறு சிவில் சர்வீஸ் அதிகாரிகளுக்கு எதிராக, சிபிஐ 135 வழக்குகளைப் பதிவு செய்துள்ளது மத்திய இணை அமைச்சர் திரு ஜிதேந்திர சிங்
2018, 2019, 2020, 2021, 2022 மற்றும் 2023  ஆகிய கடந்த ஐந்து ஆண்டுகளில் பல்வேறு சிவில் சர்வீஸ் அதிகாரிகள் மீது சிபிஐ 135 வழக்குகளை பதிவு செய்துள்ளது. இவை வழக்கமான வழக்குகள் மற்றும் ஆரம்பகட்ட விசாரணை நிலை வழக்குகள் ஆகும்.
இந்த 135 வழக்குகளில், 57 வழக்குகளில் குற்றப்பத்திரிகைகள் சம்பந்தப்பட்ட நீதிமன்றங்களில் தாக்கல் செய்யப்பட்டுள்ளன. தமிழ்நாட்டைப் பொறுத்தவரை கடந்த 5 ஆண்டுகளில் 5 அதிகாரிகள் மீது வழக்குப் பதிவு செய்யப்பட்டுள்ளது.
கடந்த ஐந்து ஆண்டுகளில் , மத்திய ஊழல் கண்காணிப்பு ஆணையத்தின் முதல் கட்ட பரிந்துரையின்படி 12,756 அதிகாரிகள் மீதும், இரண்டாம் கட்ட பரிந்துரையின்படி 887 அதிகாரிகள் மீதும் நடவடிக்கை எடுக்க பரிந்துரைக்கப்பட்டுள்ளது. இதில், 719 அதிகாரிகள் மீது வழக்கு தொடர அனுமதி வழங்க அறிவுறுத்தப்பட்டது.
இந்தத் தகவலை மாநிலங்களவையில் எழுத்துப் பூர்வமாக அளித்த பதிலில் மத்திய பணியாளர் நலத்துறை இணை அமைச்சர் திரு ஜிதேந்திர சிங் தெரிவித்துள்ளார்.
திறன் மேம்பாடு மற்றும் தொழில் முனைவோர் அமைச்சகம்
5 டிரில்லியன் அமெரிக்க டாலர் பொருளாதாரம் மற்றும் தற்சார்பு இந்தியா தொலைநோக்கை அடைவதற்கு திறன், மறு திறன், திறன் மேம்பாடு, மற்றும் தொழிற்சாலைகளுடன் இணைக்கும் திறன் ஆகியவை தேவை: டாக்டர் மகேந்திர நாத் பாண்டே
பிஎச்டி வர்த்தக மற்றும் தொழில் சபையின் 115வது கூட்டத்துக்கு, பிரதமர் திரு நரேந்திர மோடி சார்பிலும், தனது சார்பாகவும் மத்திய திறன் மேம்பாடு மற்றும் தொழில் முனைவு அமைச்சர் டாக்டர். மகேந்திரநாத் பாண்டே வாழ்த்து தெரிவித்தார். பிரதமர் திரு நரேந்திரமோடியின் ஆற்றல்மிக்க தலைமையையும், கொவிட்-19 நெருக்கடி நேரத்தில் மேற்கொள்ளப்பட்ட விரிவான நடவடிக்கைகளைப் அவர் பாராட்டினார்.
திறன் இந்தியா என்ற கருத்து, உள்நாட்டிலும், வெளி நாடுகளிலும், தடம் பதித்து வருவதாக டாக்டர் மகேந்திரநாத் பாண்டே கூறினார். கடந்த 7 மாத கொவிட் தொற்று காலத்தில், தங்களது புதுமையான கருத்துக்களை வழங்க, நமது கல்வி அமைப்புகள் மற்றும் திறன் துறைகள் ஒன்றிணைந்தன என அவர் கூறினார். 5 டிரில்லியன் அமெரிக்க டாலர் பொருளாதார இலக்கை அடைவதற்கும் மற்றும் தற்சார்பு இந்தியா தொலைநோக்கை நோக்கி செல்வதற்கும் திறன், மறு திறன், திறன் மேம்பாடு, மற்றும் தொழிற்சாலைகளுடன் இணைக்கும் திறன் ஆகியவை முக்கியம் என டாக்டர் மகேந்திர பாண்டே கூறினார்.
தற்சார்பு திறன் தொழிலாளி மற்றும் வேலை அளிப்போரின் ஒன்றிணைக்கும் திட்டத்தின்  அவசியம் குறித்தும் டாக்டர் மகேந்திரநாத் பாண்டே குறிப்பிட்டார். திறன் இந்தியா திட்டம், பொருளாதார வளர்ச்சி பாதைக்கான தொலைநோக்கு மற்றும் தற்சார்பு இந்தியா போன்ற சாதனைகளை அடைவதில், திறன் மேம்பாடு மற்றும் தொழில் முனைவு அமைச்சகத்துக்கு ஆதரவு அளிப்பதில் பிஎச்டி வர்த்தக சபை முக்கிய பங்காற்ற முடியும் என டாக்டர் மகேந்திர பாண்டே நம்பிக்கை தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662400
(Visitor Counter : 155
அறிவியல் மற்றும் தொழில்நுட்பத்துறை
உலகின் நவீனமான எஃகு சாலைத் தொழில்நுட்பத்தை இந்தியா உருவாக்கியுள்ளது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
உலகின் நவீனமான எஃகு சாலைத் தொழில்நுட்பத்தை இந்தியா உருவாக்கியுள்ளது என்று மத்திய அறிவியல் மற்றும் தொழில்நுட்பத் துறை இணை அமைச்சர் ; புவி அறிவியல் துறை இணை அமைச்சர் ; பிரதமர் அலுவலகம், பணியாளர் நலன், பொதுமக்கள் குறைதீர்த்தல், ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார்.
புது தில்லியில் 1952-ல் நிறுவப்பட்ட சிஎஸ்ஐஆர் - மத்திய சாலை ஆராய்ச்சி நிறுவனம் , புரட்சிகரமாக எஃகு கழிவு சாலை தொழில்நுட்பத்தை உருவாக்குவதில் முன்னோடியாகும். இது சாலை கட்டுமானத்தில் எஃகு ஆலைகளின் கழிவு எஃகு கசடுகளை பெரிய அளவில் பயன்படுத்த உதவுகிறது.
மத்திய சாலை ஆராய்ச்சி நிறுவனத்திற்கு இன்று வருகை தந்த அமைச்சர், வழக்கமான சாலைகளுக்காகும் செலவைவிட இத்தகைய சாலை 30% மலிவானது மட்டுமின்றி நீடித்து உழைக்கக்கூடியது பருவநிலை மாற்றங்களைத் தாங்கவல்லது என்றார்.
ஜூன் 2022-ல், குஜராத்தின் சூரத் நகரில் கூட்டு முயற்சித் திட்டத்தின் ஒரு பகுதியாக பதப்படுத்தப்பட்ட எஃகு கசடு  சாலை அமைக்கப்பட்டதை அடுத்து நாட்டிலேயே இத்தகைய சாலை வசதியைப் பெற்ற முதல் நகரமாக சூரத் மாறியது என்றும் அமைச்சர் தெரிவித்தார்.
சாலைகளை அமைப்பதில் எஃகு கழிவு தொழில்நுட்பம் பிரதமர் நரேந்திர மோடியின் "கழிவுப் பொருள்களிலிருந்து செல்வம்" என்ற மந்திரத்துடன் ஒத்துப்போகிறது என்று டாக்டர் ஜிதேந்திர சிங் கூறினார். "இந்தப் புதுமையான தொழில்நுட்ப முயற்சி, கழிவு எஃகு கசடு மற்றும் நீடிக்க முடியாத சுரங்கம் மற்றும் இயற்கையாக தூர்ந்துபோன குவாரிகளால் ஏற்படும் சுற்றுச்சூழல் சீர்கேட்டின் சிக்கலுக்கும் தீர்வுகாண்கிறது என்று அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 105.7 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 105.7  கோடிக்கும் மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12  கோடிக்கும் மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765879